Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 92/12/7712	Svidník, 25.4.2012
EEČ : 2-60-23-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Svidník
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
	I napriek tomu, že mu priamo z ustanovení zákona č. 36/2005 Z.z. o rodine vyplyva vyživovacia povinnosť voči svojím deťom Damiánovi Šamkovi, nar. XXXXX a XXXXX, nar. XXXXX mesačne vo výške  30% zo sumy životného minima na nezaopatrené neplnoleté dieťa,  si túto povinnosť v Kružľovej, okr. XXXXX ani inde riadne neplní za obdobie od mesiaca september 2011 až doposiaľ, čím mu na výživnom vznikol dlh na obidve deti celkom vo výške 364.- €.
Právna veta:
lebo zanikla trestnosť činu
Odôvodnenie:
	Uznesením povereného príslušníka PZ Obvodného oddelenia PZ vo Svidníku pod ČVS: ORP-30/SK-SK-2012 zo dňa 22.2.2012 bolo podľa § 199 ods. 1 Tr. poriadku začaté trestné stíhanie a súčasne podľa § 206 ods. 1 Tr. poriadku vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona, ktorého sa mal dopustiť tak ako je to uvedenoé vo výrokovej časti tohto uznesenia.

	Dňa 24.4.2012 poverený príslušník PZ predložil návrh na zastavenie trestného stíhania podľa § 209 ods. 1 Tr. poriadku a to z dôvodov uvedených v § 215 ods. 1 písm. h) Tr. poriadku.

	Po preskúmaní návrhu povereného príslušníka PZ, vrátane vyšetrovacieho spisu som zistil, že návrh je dôvodný.

	Z obsahu vyšetrovacieho spisu vyplýva, že obvinený po výzve k úhrade dlžného výživného, v priebehu vyšetrovania uhradil cestou spoločnosti Western union   matke detí XXXXX dlžné výživné vo výške 400.- €, čo bolo potvrdené potvrdením o príjme peňazí a samotným výsluchom oprávnenej XXXXX zo dňa 13.4.2012.

	Podľa § 86 písm. a) Tr. zákona trestnosť činu zanika aj vtedy, ak ide o trestný čin zanedbania povinnej výživy podľa § 207 Tr. zákona, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h) Tr. poriadku prokurátor zastaví trestné stíhanie, ak zanikla trestnosť činu.

	Z uvedeného teda vyplýva, že obvinený sa predmeltnej činnosti dopustil, svoju vyživovaciu povinnosť si v celom rozsahu dodtočne splnil a zanedbanie povinnej výživy neamlo nepriaznivé následky a kedže splnenie vyživovacej povinnosti je dôlležitejšie ako potrestanie páchateľa, bolo potrebné rozhodnúť tak, ako je to uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Ryzner
prokurátor